b'\n_START_ARTICLE_\nFanatizmas\n_START_PARAGRAPH_\nFanatizmas\xc2\xa0\xe2\x80\x93 perd\xc4\x97tas, beatodairi\xc5\xa1kas atsidavimas ar aistra, da\xc5\xbenai pasirei\xc5\xa1kianti ekstremumais religijos ar politikos at\xc5\xbevilgiu. Fanatizmas gali pasireik\xc5\xa1ti visk\xc4\x85 nustelbian\xc4\x8diu gyvenimo u\xc5\xbesi\xc4\x97mimu._NEWLINE_Pagal filosof\xc4\x85 D\xc5\xbeord\xc5\xbe\xc4\x85 Santan\xc4\x85 (George Santayana), \xe2\x80\x9efanatizmas susideda i\xc5\xa1 stipr\xc4\x97jan\xc4\x8di\xc5\xb3 pastang\xc5\xb3, kai pamir\xc5\xa1tamas pats tikslas\xe2\x80\x9c. Pagal Vinston\xc4\x85 \xc4\x8cer\xc4\x8dil\xc4\xaf (Winston Churchill), \xe2\x80\x9efanatikas yra tas, kuris negali pakeisti m\xc4\x85stysenos ir tikslo\xe2\x80\x9c._NEWLINE_Pagrindinis skirtumas tarp fanatiko ir fano yra tas, kad nors abu yra atsidav\xc4\x99 savo objektui, fanatiko elgesys per\xc5\xbeengia socialines normas, nors fanatiko garbinamas objektas niekuo to neskatina.'